---
# System prepended metadata

title: Kehittäjäblogini Jari-Pekka Kuronen/LTDNS20C/2006261

---

# Kehittäjäblogini Jari-Pekka Kuronen/LTDNS20C/2006261

## Viikko 36
**31.8. Maanantai**

Kehitysympäristöjen ensimmäiset tunnit. Tässä työn ja koulun sovittaminen keskenään näytti jo huonoimpia puoliaan. Jouduin töissä kuuntelemaan Bluetooth nappikuulokkeella opetetusta. Mutta tässä tapauksessa se onnistui jollain lailla. Tunneilla käytiin läpi kurssin rakennetta, arviointiperusteita jne. Asiat tulivat hyvin selväksi, tutustuin kurssiin moodlessa vielä töiden jälkeen. Tänään käytin kurssiin aikaa 3,5 tuntia.

**1.9. Tiistai**

Tänään tutustuimme Clockify työajanseurantaohjelmistoon. Kerkesin ennen yövuoroon lähtöä luomaan tunnukset ja tutustumaan jonkin aikaa ohjelmaan. Sovellus vaikutti selkeältä, mutta projektien/tagien käyttö tuntui aluksi hieman epäselvältä. Otin ohjelman heti käyttöön, kun se tuntui todella hyvältä ja suurimmaksi osaksi helppokäyttöiseltä. Ajankäyttö tältä päivältä 1,5 tuntia.

**2.9. Keskiviikko**

Eilisen yövuoron jälkeen piti herätä vähän normaalirytmiä aikaisemmin klo. 12 alkavalle tunnille. Väsytti kyllä niin paljon että meni hieman ohi slack ja hackmd. Tein kyllä tunnukset jo kumpaankin, mutta jälkeenpäin piti vielä tutustua aiheeseen moodlessa. Tein samalla kehitysympäristön palautettavia tehtäviä aiheeseen liittyen. Luulen että meidän porukassa slackin käyttö jää ainakin kouluaikana vähemmälle ja sen sijasta käytetään discordia. Tunnit: 3h 20min.

# Viikko 37

**9.9. Keskiviikko**

Tänään aiheena MS365. Olin jälleen kerran töissä, mutta tällä kertaa nappikuulokkeella kuuntelu onnistui vain pätkittäin, joten piti töiden jälkeen kysellä koulukavereilta pieni tiivistelmä tunnin sisällöstä ja katsoin myöhemmin paremmalla ajalla myös collab tallenteen. 1,5h kuuntelutunteja ja n. 1h jälketallenteen seurantaa, sekä MS365:n pyörittelyä. MS365 on suhteellisen hyvin hallinnassa, joten tässä ei suuria hankaluuksia tai epäselvyyksiä ollut. Tässä vaiheessa päätin kuitenkin, että opintovapaata haetaan alkavaksi 1.1.2021...

# Viikko 38

**16.9. Keskiviikko**

Tänään kävimme läpi edellisten slack/hackMD palautettavien tehtävien pohjalta läpi opiskelijoiden ajatuksia kyseisistä ohjelmista. Opettaja kävi hyvin epäselviksi jääneitä asioita läpi ja ne selkenivätkin hyvin. mm. Project/Tag erot, ja kuinka niitä kannattaa käyttää. Tänään otettiin myös ensipuraisut Azure DevOpsiin. Vähän vajaat 2 tuntia käytetty aikaa tänään.

# Viikko 39

**23.9. Keskiviikko**

Azure DevOPS tunnusten toiminnan tarkastus ja hieman sen läpikäyntiä, että mitä tulemme ohjelmalla tekemään. Tulemme aloittamaan jonkun pienen projektin jossa käytetään Azurea.
Tunnilla siirryttiin sitten käymään läpi erilaisia kehitysmenetelmiä ja niiden eroja. Tänään siirsin myös muistiinpanoni tunneista ja niiden sisällöistä osittain tänne kehittäjäblogiin, mutta tulen myöhemmin hieman paremmalla ajalla viilailemaan tätä paremmaksi. Käytetyt tunnit olen ottanut clockifystä.

# Viikko 40

**29.9. Tiistai**

Jouduin taas seurailemaan tuntia korvakuulolta töistä. Pysyin aika hyvin siihen asti kärryillä, kunnes piti ruveta ajamaan laitosta ylös. Tunnilla katseltiin läpi luotuja tiimeja ohjelmistoprojektiharjoitusta varten. Hankalaa on tämä. Opintovapaata odotellessa... Tunnit 1:30

# Viikko 41

**6.10. Tiistai**

Käytiin läpi Azure Dev Opsia ja kuinka sitä tullaan käyttämään ensimmäisessä harjoitusprojektissa. Hyvä selventävä tunti ennen varsinaisen harjoitusprojektin aloittamista, koska ainakin itselleni oli hieman epäselvää miten noita kaikkia sivuja ja ominaisuuksia käytetään. Nyt ohjelman peruskäyttö vaikuttaa selkeältä. Käytetty aika 1h 42 min.

# Viikko 42

** Itseopiskeluviikko. Meni kyllä aivan täysin töissä.**

# Viikko 43

**Töitä**

**22.10. Torstai**

Olin yövuorossa edeltävänä yönä. Pistin herätyksen tunnille, mutta en parin tunnin yöunilta päässytkään ylös. Katsoin tallenteen herättyäni, mutta tallenteella oli jostain syystä ainoastaan 18 minuutin pätkä. Sovimme tiimimme kanssa seuraavaksi miitiksi ensi tiistain.

# Viikko 44

**27.10 Tiistai**

Käytiin tiimin kanssa Discordin puhekanavalla läpi Paino Oy:n harjoitusprojektia, tehtiin vähän tehtävänjakoa ja ihmeteltiin Azure Dev Opsin käyttöä. Saatiin se jollain lailla kuosiin. Jonkin verran on opettelemista vielä. Tähän käytettiin porukassa 1h 51 min.

# Viikko 45

Tämä viikko meni taas sekalaisesti palkkatöiden ja koulun välillä tasapainoillen. Tein Paino Oy projektiin painoindeksilaskurin ja sanallisen palautteen antavan ohjelmaosion metodeilla, mutta projektiin otettiinkin Olio-pohjaisella periaatteella tehty osio tälle ominaisuudelle. Muokkasin omasta painoindeksilaskuristani sitten vyötärön ympärysmitan sanallisen palautteen antavan ohjelmaosion. Täytyy vielä katsella täytyykö tuo muokkailla olioksi. Tällä viikolla käytin projektiin pätkinä aikaa n.4h.

# Viikko 46

**12.11 Torstai**

Yövuoron jäljiltä heräilin vasta tiimin Discord- miittiin klo 15:30. Käytiin projektin sprinttiä läpi ja puhuttiin ohjelmasta puuttuvista ominaisuuksista ja siitä miten kaikkien koodirimpsut nidotaan nippuun. Ohjelmasta puuttuu vielä tärkeitä funktioita ja niitä täytyisi saada väännettyä kasaan. Miittiin käytettiin aikaa 1h, sen jälkeen yritettiin n. 30min saada Janne Komun kanssa toimimaan joitakin ohjelman funktioita. Suurena haasteena oli Keskisalon koodit. On mies sen verran koodaamisessa edellä meitä muita, että on todella hankala tehdä mitään.

# Viikko 47

Meni aivan täysin töissä. Ja se vähä aika jonka kerkesin ohjelmointiin käyttää, käytin sen olio-ohjelmointiin. Kerkesin silloin tällöin katsella pikavilkaisulla Azuresta koodeja. Mutta en kerennyt tehdä mitään. Discord 30min, moodle 30 min.

# Viikko 48

Sama homma kuin viime viikolla. Harmittaa, mutta ei mahda mitään. Discord 30min, moodle 30 min.

# Viikko 49

**1.12 Tiistai**

12h Yövuorossa edellinen yö, ei toiveitakaan että olisin jaksanut herätä kouluun.

**3.12 Torstai**

Päivitetty omalle koneelle repo ja testattu ohjelman toimintaa. Näyttäisi toimivan hyvin. Aukaisin kaikki java-tiedostot auki ja katselin miten ohjelma parsittu kasaan, mutta oikeastaankin tilanne on edelleen sama kuin alussa. Ohjelmakoodin kommentointi on vähintäänkin yhtä puutteellista kuin meikäläisen ohjelmoinnin osaaminen, joten nämä asiat yhdistettynä tilanne melko toivoton.
Tässä opittiin kyllä ainakin se, että tällaisissa ohjelmistoprojekteissa sovitaan heti alussa pelisääntöihin ohjelmakoodin kommentointi ja mahdollisesti java-docit sun muut. 
Rupesin myös katselemaan, että linkitän tänne clockifystä hienoja graafeja, mutta kun kävin clockifystä tsekkailemassa, niin ei sieltä järkevällä työmäärällä saa meikäläisen tapauksessa fiksun näköisiä graafeja tänne linkitettyä.


Kokonaisarvio omasta suorituksesta kurssilla: 3. Tämä puhtaasti siitä syystä että tein kyllä kaikki vaaditut tehtävät ja otin käyttöön kaikki suositellut ohjelmat ja tutustuin niiden käyttöön/käytin niitä. Arvosanaa pudottivat omasta puolestani loppua kohden epäonnistunut ryhmätyö ja hieman pääpiirteittäin lueteltu kehittäjäblogi.